als_Latn dik_Latn sna_Latn
Microsoft njoftoi të enjten se do të shkurtojë 18 mijë vende pune këtë vit, duke shënuar kështu reduktimin më të madh në histori.
Shkurtimi vjen pas blerjes së kompanisë Nokia nga Microsoft për 7 miliardë dollarë. Rreth 12,500 e punonjësve do të jenë të Nokia-së. Microsoft punësoi rreth 32 mijë punonjës kur bleu kompaninë Nokia.
“Ne do të reduktojmë fillimisht rreth 13 mijë vende pune, dhe pjesa më e madhe e punonjësve, profesioni i të cilëve do të përjashtohet, do të njoftohen gjatë gjashtë muajve të ardhshme,” shkroi shefi ekzekutiv i Microsoft-it, Satya Nadella, në një memorandum të punonjësve.
Nadella, i cili mori postin e shefit ekzekutiv në fillim të këtij viti, deklaroi javën e kaluar se Microsoft do të fokusohet më shumë për të ndihmuar konsumatorët të bëhen më shumë produktiv, duke lënë kështu pas tregun e “pajisjeve dhe shërbimeve”
Kjo nismë e re vjen pasi Kevin Turner, shefi operativ i Microsoft-it, njoftoi të mërkurën se kompania zë vetëm 14% të tregut të pajisjeve në total.
(Herë të lexuara: 124)
als_Latn als_Latn als_Latn als_Latn als_Latn als_Latn